ڈنکن دھرم

ڈنکن دھرم، ڈنکوازم یا ڈنکن مت ایک مذہب اور سماجی تحریک ہے جو سماجی نیٹ ورکس پر ابھر کر سامنے آئی اور پھیل گئی۔ یہ تحریک بھارتی ریاست کیرالہ کے چند خود مختار رفاہی اداروں کی طرف سے شروع کی گئی۔اگرچہ اس مذہب کے پیروکاروں کا دعوی ہے کہ یہ ایک حقیقی مذہب ہے، تاہم میڈیا پر اسے ایک مزاحیہ چربہ (parody) مذہب کہا گیا۔

 تاریخ 
بھارتی اخبار انڈیا ٹوڈے کے مطابق اس مذہب کی بنیاد سنہ 2008ء میں کیرالہ کے ایک اقلیت پسند گروہ نے رکھی جس کا محرک مذہب میں اندھے اعتقاد کا رد تھا۔ اس گروہ نے سیاسی طور پر متحرک ہونے کا فیصلہ کیا۔ ایک دوسرے بھارتی اخبار نیو انڈین ایکسپریس کے مطابق ڈنکن دھرم فیس بک کے ذریعے اپنے پیروکار بڑھا رہا ہے۔ بی بی سی نے سنہ 2016ء میں ڈنکن دھرم کو سوشل میڈیا کے ذریعے پھیلتی ایک ملحدانہ تحریک کہا تھا۔BBC, 11 اپریل 2016, BBC Trending, The mouse messiah bringing salvation to India's atheists، اخذ کردہ بتاریخ اگست 12، 2016ء

 نوعیت و عقائد 
اس دھرم میں کسی کامک کتاب کے ایک کردار ڈنکن کی پوجا پر زور دیا گیا ہے۔ اور ڈنکن دھرم کے پیروکار اس کردار کو ایک سپر ہیرو چوہا کے طور پر سراہتے ہیں۔ ڈنکن کا یہ کردار ایک متروک ملیالم زبان کے بچوں کے میگزین بلمناگولم میں 1983 کو ظاہر ہوا تھا اور اس کہانی میں اسے مذہب کی اندھی تقلید اور خامیوں کی نشان دہی کا دیوتا مانا گیا تھا۔

 تقریبات اور احتجاج 
ڈنکن دھرم کا نظریہ سوشل میڈیا کے ذریعے پھیلا لیکن تحریک نے کچھ احتجاجی تقریبات کا بھی انعقاد کیا۔ 30 جنوری 2016ء کو ڈنکن دھرم کے پیروکاروں نے مُوشی کا سینا (چوہے کی فوج) کے نام سے معروف اداکار دلیپ کے ریستوران دھی پتو کے باہر، دلیپ کی ایک آنے والی فلم پروفیسر ڈنکن کے خلاف مظاہرہ کیا ان کا کہنا تھا کہ اس فلم سے ان کے مذہبی جذبات مجروح ہوئے ہیں۔ اسی طرح کے مظاہرے دیگر ممالک میں بھی کیے گئے۔Protest against upcoming Dileep film named Professor Dinkan

اس سے پہلے ڈنکن دھرم اس وقت خبروں میں آیا جب ایک غیر ملکی ڈنکوئسٹ نے کیلی فورنیا میں ڈنکن دھرم سے اپنی چاہت کے اظہار میں اپنی کار کے لیے جو رجسٹریشن پلیٹ حاصل کی اس پر ڈنکن کھدا ہوا تھا۔"Dinkan" car license plates - I got a special license plate in the name of my God, | കാലിഫോർണിയയിലെ മലയാളിക്കു ഡിങ്കന്റെ നാമത്തിൽ നമ്പർ പ്ലേറ്റ്; ഡിങ്ക ഭഗവാനു സ്തുതി പാടി സോഷ്... جے دیویکا نے 2016ء میں ڈنکن دھرم کے نظریے پر ایک مقالہ لکھا تھا۔

 حوالہ جات 

زمرہ:بھارت میں مذہب
زمرہ:دھرمی ادیان
زمرہ:نئی مذہبی تحریکیں
زمرہ:کیرلا میں مذہب
زمرہ:ظرافت
زمرہ:انتقاد بر مذاہب
زمرہ:دہریت
زمرہ:لاادریت